Aẓeṭta nxeddem-it s yifeggagen , iɣunam, isugra, tijebbadin, tijbaḍin. Mi ara ad nebdu tigrin n uẓeṭṭa nettawi-d tlata n tlawin ; snat ad qiment ɣef yidisan , yiwet ad asent-tmud lxiḍ ; lxiḍ-nni izmer ad yazgi d azuran n yeɛlawen neɣ d arqiqan n tḥuyak, mi yekfa uẓeṭṭa -nni njebbed-it , ad t-id-nsekcem s axxam, ad t-nɛaleq, ad nexddem afeggag amezwaru d assawen wayeḍ-nni ɣef lqaɛa, ad ṭṭef winna n lqaɛa ad as-nerr tisukal akken ur d-yettali ara d tasssawent. Iɣunam nfarreq yis-sen nxeddem-d rruḥ i wẓeṭṭa-nni; arruḥ-nni akken ad tt-saliḍ-t d asawen ma d iɣunam nettaǧǧa-d yiwen nẓad yis-s ifarreq arruḥ ; ad yeṭṭef d akser d asawen ma d wiyaḍ nettaṭṭaf-iten ukk d assawen akked ufeggag-nni n ufella ; nessexdam xemsa n yiɣunam, yiwen ad nseltay yis-s , wis sin nzaḍ s yis, wiyaḍ nettcidi-ten ukk d tassawent akked ufeggag n ufella.